b'\n_START_ARTICLE_\nLEB Oro\n_START_SECTION_\nHist\xc3\xb2ria\n_START_PARAGRAPH_\nLa LEB Or actual es fund\xc3\xa0 l\'any 1996 sota el nom LEB 1, amb 18 equips. Els equips participants s\'enfrontaven tots contra tots, jugant una lliga a doble volta, anomenada "lliga regular", i els primers vuit classificats jugaven els playoffs. El campi\xc3\xb3 i el subcampi\xc3\xb3 de la lliga pujaven de categoria. Els dos pitjors equips classificats en la lliga regular baixaven de categoria. _NEWLINE_El 9 de maig de 2007, la FEB va aprovar diversos canvis a la competici\xc3\xb3, com la creaci\xc3\xb3 de l\'anomenada LEB Bronze, o el canvi de noms de LEB 1 a l\'actual LEB Or. El format de la competici\xc3\xb3 tamb\xc3\xa9 variava. La competici\xc3\xb3 mantenia dues fases: la lliga regular i els "play-off". En la lliga regular s\'enfronten tots els equips contra tots, en forma de lligueta, i a doble volta. El primer classificat aconseguia l\'ascens a la categoria superior. Els equips classificats entre el 2n i 9\xc3\xa8 lloc es classificaven per a disputar els "play-off" d\'ascens, que consistien en eliminat\xc3\xb2ries de quarts de final, i una "final four" entre els 4 guanyadors de les 4 eliminat\xc3\xb2ries de quarts de final. Als quarts de final, el segon classificat de la lliga regular s\'enfrontava al nov\xc3\xa8, el tercer al vuit\xc3\xa8, el quart al set\xc3\xa8, i el cinqu\xc3\xa8 al sis\xc3\xa8. L\'eliminat\xc3\xb2ria era al millor de 3 partits. El primer partit es disputava a la pista de l\'equip millor classificat en la lliga regular, el seg\xc3\xbcent a la pista de l\'altre equip, i en cas d\'empat, es disputava un tercer partir novament a la pista de l\'equip classificat en millor lloc en la fase regular. Llavors, amb els quatre guanyadors dels quarts de final es disputaven una Final Four. El guanyador de la final assolia, tamb\xc3\xa9, l\'ascens de categoria. Descendien de categoria l\'\xc3\xbaltim i el pen\xc3\xbaltim classificats de la lliga regular.'